cyanic-selkie/wikianc huggingface dataset:
Satoko Tanaka
Tanakan kansainvälinen debyytti tapahtui vuoden 1958 Aasian kisoissa, joissa hän rikkoi sadan metrin selkäuinnin Japanin-ennätyksen (1.15,1). Hän piti hallussaan kahdensadan metrin selkäuinnin maailmanennätystä vuosina 1959–1964 lukuun ottamatta kahdeksaa päivää vuonna 1960, jolloin Lynn Burke piti ennätystä hallussaan. Lisäksi Tanaka piti hallussaan 110 ja 220 jaardin selkäuinnin maailmanennätyksiä sekä sadan ja kahdensadan metrin selkäuinnin Japanin-ennätyksiä. Hänet nimettiin International Swimming Hall of Fameen vuonna 1991.
Richlandin piirikunta
Richlandin piirikunta voi tarkoittaa ainakin seuraavia:
Juhani Nousuniemi
Juhani Nousuniemi (s. 1949) on Yleisradion saamelaisradion eläkkeellä oleva aluepäällikkö.
Nousuniemi aloitti saamelaisradion avustajana 1970-luvulla. Hän oli vakituinen toimittaja vuosina 1978–1979 ja toimituksen esimies ja vastaava toimittaja 1980–1984. Nousuniemi nimitettiin aluepäälliköksi vuonna 1985.
Toimituksen esimiehenä Nousuniemi pyrki rakentamaan saamelaisradiota kattavammaksi niin alueellisesti kuin kielellisesti. Koltansaamenkielisiä ohjelmia lisättiin ja inarinsaameksi ohjelmia alettiin tehdä säännöllisemmin vuonna 1982.
Nousuniemi ohjasi yhteispohjoismaisena saamenkielisenä tuotantona toteutetun aboriginaaleista kertovan dokumentin Čáhppes Australia (Musta Australia) vuonna 1981.
Ympäristökasvatus
Ympäristökasvatus on kasvatuksellista toimintaa, jonka tarkoitus on tukea elinikäistä oppimisprosessia siten, että yksilöiden tai yhteisöjen arvot, tiedot, taidot sekä toimintatavat muuttuvat kestävän kehityksen mukaisiksi. Se antaa yleiskuvan siitä, miksi on tärkeää harkita kestävää kehitystä ja myös innostaa ihmisiä tekemään ympäristötietoisia valintoja työstään.
Tavoitteet
Ympäristökasvatuksen tavoitteena on kasvattaa lapsista ja nuorista elintavoiltaan ympäristövastuullisia, vahvistaa lasten ja nuorten luontosuhdetta, antaa valmiuksia elämänarvojen pohdintaan ja ohjaa kestävään elämäntapaan. Ympäristökasvatus tarkoittaa niitä toimenpiteitä, joilla edistetään yksilöiden ja yhteisöjen ympäristötietoisuutta ja oppimista kestävän kehityksen mukaisiin toiminta- ja elämäntapoihin.
Yhdistyneiden kansakuntien (YK) ympäristökonferenssissa Tbilisissä vuonna 1977 hyväksytyt ympäristökasvatuksen tavoitteet :
Käsitteet
Uusimmissa suomalaisia kouluja ohjaavissa kotimaisissa ja kansainvälisissä asiakirjoissa puhutaan pääasiassa kestävän kehityksen kasvatuksesta, joka sisältää kestävän kehityksen eri ulottuvuudet. Kestävän kehityksen kasvatus ja ympäristökasvatus ovat rinnakkaiset käsitteet, joiden painotuksissa voi esiintyä eroja, vaikka tavoitteet ovat samanlaiset. Käsitteitä käytetään myös synonyymeinä.
Käytännön toimijat käyttävät sen sijaan useammin käsitettä ympäristökasvatus, käsittäen ympäristön yhtä lailla laaja-alaisesti. Kestävän kehityksen kasvatus -käsitteen käyttö tuo selkeämmin esiin kaikki kestävän kehityksen ulottuvuudet (ekologinen, kulttuurinen, sosiaalinen, taloudellinen). Ympäristökasvatus-käsitettä käytettäessä painotetaan erityisesti kestävän kehityksen ekologista ulottuvuutta. Asiayhteydestä riippuen toinen käsitteistä voi olla käyttökelpoisempi, mutta kestävän kehityksen kasvatukseksi tai ympäristökasvatukseksi toiminnan tekee päämäärä eli kestävän kehityksen edistäminen.
Kulttuuriympäristökasvatus on ympäristökasvatuksen osa-alue, joka käsittelee ihmisen muokkaamaa ympäristöä ja ympäristön kulttuurisia ulottuvuuksia.
Toimijat
Suomen Ympäristökasvatuksen Seura ry (FEE Suomi) ympäristökasvatuksen edistämiseen, kehittämiseen ja tukemiseen erikoistunut asiantuntijajärjestö, joka hallinnoi Suomessa kansainvälisen ympäristökasvatuksen kattojärjestön (Foundation for Environmental Education, FEE) ympäristökasvatusohjelmia Vihreä lippu, Ympäristöreportterit ja Green Key. FEE Suomi järjestää vuosittain alan päätapahtuman, valtakunnalliset Ympäristökasvatuspäivät. Muita toimijoita ovat esimerkiksi WWF, Suomen luonnonsuojeluliitto, Suomen luonto- ja ympäristökoulujen liitto ry sekä Luonto-Liitto.
Suomen Kulttuuriperintökasvatuksen seura ry. kehittää ja edistää kulttuuriympäristökasvatusta. Sen toiminnan kohderyhmään kuuluvat kasvattajat ja eri hallinnonalojen virkamiehet.
Toimintatapoja
Vihreä lippu on kestävän kehityksen työkalu päiväkodeille, kouluille ja oppilaitoksille. Vihreä lippu on osa kansainvälistä Eco-Schools -ohjelmaa. Yhdistyneiden kansakuntien ympäristöohjelma (UNEP) suosittelee Vihreää lippua. FEE Suomi on kehittänyt Vihreä lippu -ohjelmaan omaan päivähoito- ja koulujärjestelmäämme sopivat toimintatavat ja materiaalit. Vihreä lippu on saanut WWF:n Panda-palkinnon, Keskon ympäristöpalkinnon sekä Suomen luonnonsuojeluliiton ympäristöpalkinnon.
Oppilaitosten kestävän kehityksen sertifiointi on Opetus-, kasvatus- ja koulutusalojen säätiö - OKKA-säätiön ylläpitämä järjestelmä, joka tarjoaa arviointityökaluja, materiaaleja, neuvontaa ja koulutusta koulujen ja oppilaitosten kestävän kehityksen työn tueksi. Järjestelmä mahdollistaa myös ulkoisen arvioinnin ja sertifikaatin hakemisen.
Meaghan Rath
Meaghan Rath (s. 18. kesäkuuta 1986 Montreal, Quebec) on kanadalainen näyttelijä. Hänet tunnetaan parhaiten Sally Malikina Syfyn tieteissarjasta Being Human ja Tani Reynä CBS:än poliisisarjasta Havaiji 5-0. Rath opiskeli filmitieteen ja viestinnän linjalla Dawson Collegessa.
Meaghanin pikkuveli on näyttelijän töitä tekevä Jesse Rath.
Margaret Oliphant
Margaret Oliphant, o.s. Wilson, (4. huhtikuuta 1828 – 25. kesäkuuta 1897) oli skotlantilainen kirjailija. Hän vietti nuoruutensa Skotlannissa, jonka oloja ja ihmisiä hän sittemmin kuvasi monissa romaaneissaan. Hänen esikoisteoksensa on Passages in the life of mrs. Margaret Maitland of Sunnyside (1849), merkittävin teos on The chronides of Carlingford (1862–1866), jossa hän kuvaa pikkukaupungin uskonnollista elämää. Oliphant kirjoitti myös elämäkerrallisia ja historiallisia kirjoja, kuten Life of Edward Irving (1862), The makers of Florence: Dante, Giotto, Savonarola; and their city (1876), The literary history of England in the end of the eighteenth and beginning of the nineteenth century (1882). Hänen omaelämäkertansa ja kirjeensä sisältävä teos Autobiography and Letters ilmestyi 1899.
The Chili Con Carne Club
The Chili Con Carne Club on vuonna 1995 kuvattu puolituntinen lyhytelokuva. Elokuvan pääosia esittävät John Philbin, Kristy Swanson, Martin Charles Warner, Kathleen Wilhoite, John Bizarre, Mel Gibson, Alan Palo ja Jeffrey Anderson-Gunther. Elokuvan on ohjannut Jonathan Kahn.
Paahtovanukas
pienoiskuva
Paahtovanukas, joka tunnetaan myös nimillä ”burnt cream”, ”crema catalana” tai ”Trinity cream”, on kermainen vanukas, jossa on rapeaksi paahdettu sokeripinta.
Paahtovanukas maustetaan perinteisesti vaniljalla. Erilaisia muunnelmia ovat esimerkiksi suklaalla, kahvilla, rosmariinilla, liköörillä, vihreällä teellä, kookoksella tai muilla hedelmillä maustetut paahtovanukkaat.
Historia
Ensimmäisen crème brûléen teon ajankohdasta ei ole kirjattua tietoa. Ranskassa, Espanjassa ja Isossa-Britanniassa on pitkään tehty paahtovanukasta. Isossa-Britanniassa väitetään, että jälkiruoka keksittiin 1600-luvulla Trinity Collegessa Cambridgessa, mistä nimitys ”Trinity cream” juontuu.
Huomioitavaa
Vanukkaan tulee olla asianmukaisesti jäähdytetty valmistamisen jälkeen, sillä munat ja sokeri toimivat kasvualustana bakteereille, jotka voivat aiheuttaa ruokamyrkytyksen. Runsaasti rasvaa sisältävät ruuat imevät vieraita makuja jääkaapissa, joten vanukas tulee kääriä tiukasti muoviin ennen säilöntää. On myös syytä huomata, että sokerikuorrutus tulee lisätä vasta välittömästi ennen tarjoilua, muuten kuori pehmenee jääkaapissa.
Fagervikintie
Fagervikintie otettiin museotieksi vuonna 1982. Tie noudattaa vanhaa Suuren Rantatien eteläisemmän eli niin sanotun Alemman Maantien reittiä. Suuri Rantatie oli raivattu maantieksi jo 1200-luvulla ja se oli vakiintunut 1300-luvulla. Rantatien kulku on selostettu Suomen ensimmäisessä tieluettelossa, jonka laati Jaakko Teitti vuosina 1555–1556.
Heikki Väänänen (kansanrunoilija)
Heikki (Henrik) Väänänen eli Konsa-Heikki (s. 1770-luvun lopulla) oli 1700- ja 1800-lukujen vaihteessa Oulussa elänyt kansanrunoilija. Konsa-Heikki oli kiertelevä työmies ja hän oli myös taitava viulunsoittaja soittaen pidoissa ja tanssipaikoissa. Konsa-Heikin kerrotaan kuolleen hänen mentyään juovuksissa liian kuumaan uuniin makaamaan.
Pietari Väänänen
Pietari Väänänen tai Petter Wänänen (1. tammikuuta 1764 Murtolahti, Nilsiä – 19. huhtikuuta 1846 Taipalsaari) oli suomalainen kansanrunoilija ja valtiopäivämies.
Elämäkerta
Väänäsen vanhemmat olivat talollinen Lauri Pietarinpoika Väänänen ja Kristiina Nissanen. Pietari Väänänen peri kotitalonsa isänsä kuoltua 1791. Hän oli lautamiehenä ja osallistui myös vuonna 1800 Norrköpingin valtiopäiville. Norrköpingissä Väänänen osallistui Ruotsin kuninkaalle Kustaa IV Aadolfille järjestettyyn koskenlaskunäytökseen kahden muun suomalaisen talonpojan kanssa ja hän teki myös runon samaan aikaan tapahtuneen kuninkaan kruunauksen kunniaksi. Väänänen oli mukana myös vuoden 1809 Porvoon valtiopäivillä.
Väänänen muutti 1828 Kuopioon, jossa hän toimi jonkin aikaa ruokatavarain kauppiaana ja vietti sitten loput elinvuotensa Taipalsaarella Taipalsaaren kirkkoherrana vuodesta 1835 toimineen poikansa Anders Johan Wenellin (1800–1868) luona.
Armanjakki
Armanjakki on tuotenimisuojattu samoin kuin esimerkiksi konjakki ja samppanja. Sen valmistuksessa käytetään samoja rypälelajikkeita kuin konjakin teossa (mutta päärypäleistä Folle Blanche on paikallisesti nimetty Piquepoultiksi), mutta ne tulevat vain kolmelta viini-alueelta, jotka ovat tärkeysjärjestyksessä Bas Armagnac, Ténarèze ja Haut Armagnac.
Tärkein ero konjakkiin verrattuna on se, että armanjakki tislataan jatkuvalla tislauksella eräänlaisessa kolonnitislauslaitteessa. Sen tisle ei ole kovin väkevää, noin 55–60 prosenttista. Konjakin tisle on noin 70-prosenttista. Tällä tavalla lopputulos on pyöreämpi ja runsasmakuisempi. Tämän jälkeen se kypsytetään tammitynnyreissä konjakin tavoin. Kypsytetyn armanjakin alkoholipitoisuus on 40 prosenttia.
Armanjakkiin pätevät suunnilleen samat laatumääreet (VS, VSOP, XO) kuin konjakkiin, mutta armanjakkia kypsytetään usein pidempään kuin vastaavia konjakkilaatuja. Armanjakista esiintyy myös vuosikertapullotuksia, mikä on harvinaista väkevien alkoholijuomien kohdalla.
Armanjakin tuotantoa valvoo Bureau National Interprofessionel de l'Armagnac. Toisin kuin konjakkia, jota tuotetaan suuria määriä ja suurilla tiloilla, armanjakkia valmistetaan lukemattomilla pienillä ja keskisuurilla tiloilla. Armanjakkia pidetään toisinaan "II-luokan konjakkina", mutta asiantuntijat usein arvostavat armanjakkia hinta-laatusuhteessa jopa konjakkia enemmän.
Papaijat
Papaijat (Carica) on kasvisuku papaijakasvien heimossa ja papaijakasvien tyyppisuku. Siihen kuuluu kolme lajia. Lajeista tunnetuimpia on taloudellisesti tärkeä tarhapapaija (Carica papaya), joka on kotoisin Väli-Amerikasta, mutta kasvia viljellään hedelmäpuuna ympäri trooppisen vyöhykkeen.
Lähteet
thumb|vasen|220px|Tarhapapaija.
Karl Korsch
thumb|Karl Korsch Karl Korsch (15. elokuuta 1886 Tostedt, Saksa – 21. lokakuuta 1961 Belmont, Yhdysvallat) oli saksalainen marxilainen filosofi ja marxilaisuuden teoreetikko.
Korsch opiskeli oikeustiedettä, taloustiedettä ja filosofiaa Münchenin, Berliinin, Geneven ja Jenan yliopistoissa. Hän väitteli tohtoriksi Jenasta vuonna 1910. Vuosina 1917–1933 Korsch toimi aktiivisesti vasemmistolaisessa politiikassa Saksassa, mutta jätti maan valtiopäivätalon palon jälkeen. Hän oli jonkun aikaa Englannissa ja Tanskassa ja asettui lopulta Yhdysvaltoihin vuonna 1936. Yhdysvalloissa hän opetti Tulanen yliopistossa New Orleansissa. Hän työskenteli myös Institute for Social Researchissa New Yorkissa.
Korschin pääteos oli Marxismus und Philosophie (”Marxilaisuus ja filosofia”), jossa hän pyrki palauttamaan marxilaisuuden hegeliläisyyden perilliseksi. Hän oli huolissaan siitä, että marxilainen teoria oli menettämässä pätevyytensä ja ”vulgarisoitumassa” erilaisten sosialististen organisaatioiden käsittelyssä. Korschin kritiikkiä ei kuitenkaan hyväksytty osaksi mitään virallista kommunistista teoriaa, vaan se jäi kommunististen toisinajattelijoiden ja akateemikkojen omaisuudeksi. Korschin ajatukset saivat kuitenkin uutta suosiota 1960- ja 1970-luvuilla. Korschilla on ollut vaikutusta muun muassa Frankfurtin koulukuntaan sekä Bertolt Brechtiin.
Erkki Ryömä
Erkki Paavo Ryömä (20. helmikuuta 1907 Karkku – 4. tammikuuta 1997 Kokemäki) oli suomalainen kunnallisneuvos, poliitikko ja Maalaisliiton ja sittemmin Keskustapuolueen kansanedustaja vuosina 1955–1958 ja 1962–1966 Turun pohjoisesta vaalipiiristä. Presidentin valitsijamiehenä hän oli vuosien 1956, 1962 ja 1968 vaaleissa. Hän toimi myös Maalaisliitto-Keskustapuolueen Satakunnan piirin puheenjohtajana.
Erkki Ryömä valmistui agrologiksi Kurkijoen maamiesopistosta vuonna 1932. Edustajatoimensa ohella Ryömä työskenteli maanviljelijänä Kokemäellä 1933–1975 ja lukuisissa luottamustoimissa, muun muassa Kokemäen kunnanvaltuuston puheenjohtajana. Erkki Ryömä oli Suomen poliittisessa historiassa varsin vahvasti vaikuttaneen Ryömän suvun jäsen – suvun, joka on tuottanut kansanedustajia sekä sosiaalidemokraatteihin, kansandemokraatteihin että Keskustaan.
Sotilasarvoltaan Ryömä oli luutnantti, ja hän osallistui sekä talvisotaan että jatkosotaan. Hän sai kunnallisneuvoksen arvonimen vuonna 1957.
Erkki Ryömän setä oli lääkäri, poliitikko ja pääjohtaja Hannes Ryömä ja hänen serkkunsa oli lääkäri ja kansanedustaja Mauri Ryömä.
Eduardo Martinez
Eduardo Martinez (s. 1969 Buenos Aires, Argentiina) on helsinkiläisen The Flaming Sideburns -yhtyeen laulusolisti. Hän on ollut yhtyeessä mukana perustamisesta eli vuodesta 1995 lähtien. The Flaming Sideburnsia edelsi Jack Meatbeat & the Underground Society, jossa Martinez lauloi vuosina 1992–1998.
Muut projektit
Martinez lauloi The Fishfaces -yhtyeen toisella albumilla Leaving The Planet, joka julkaistiin yhtyeen laulusolistin Clauden kuoleman jälkeen. The Fishfacesin ja Clauden toisen yhtyeen Smackin kappaleita hän levytti myös Eduardo Martinez & The Thunderclouds -yhtyeen kanssa albumille Hyena Planet Bites on You. Martinez on myös Smackfaces-yhtyeen solisti.
Sertraliini
pienoiskuva|Zoloft-tabletteja|alt=
Sertraliini (Suomessa mm. kauppanimillä Zoloft ja Sertralin ) on naftyyliamiinijohdoksiin lukeutuva SSRI-lääke, jolla hoidetaan masennusta, paniikkihäiriötä sekä pakko-oireista häiriötä. Käypä hoito suosittaa sen lyhytaikaista käyttöä myös traumaperäisessä stressihäiriössä. Lääkkeen toi markkinoille Pfizer Zoloft-nimellä 1991. Lääkkeen patentti on vanhentunut, ja markkinoilla on rinnakkaislääkkeitä.
Käyttötarkoitus
Hoitovaste havaitaan, kuten muillakin SSRI-lääkkeillä, 2–4 viikon kuluttua hoidon aloituksesta. Lääkehoito lopetetaan yleensä vähentämällä lääkkeen määrää vähitellen lääkärin ohjeiden mukaisesti. Tavallisimpia haittavaikutuksia ovat hoidon alkuvaiheessa mahdollisesti esiintyvä pahoinvointi ja lisääntynyt hikoilu. Myös päänsärkyä, vapinaa ja unihäiriöitä tavataan suhteellisen usein ensimmäisten hoitoviikkojen aikana. Eläinkokeissa on lisäksi saatu viitteitä, joiden mukaan sertraliini voi lisätä riskiä sairastua valtimonrasvoittumistautiin.
Vaikutusmekanismi
Sertraliinin tarkoitus on estää aivojen hermosynapsien välissä liikkuvan välittäjäaineen, serotoniinin, takaisinottoa. Suurin suositeltu päiväannos on 200 mg. Lääkkeen käyttö aloitetaan yleensä 50 milligramman päiväannoksella, jolla keho totutetaan lääkeaineeseen vähitellen annosta nostamalla. Sertraliinin määritelty vuorokausiannos (DDD-yksikkönä) suhteessa väestöön on 50 mg. Veriplasmassa lääkeaineen suurin pitoisuus saavutetaan 6–8 tuntia lääkeaineen ottamisesta. Sertraliinin puoliintumisaika ihmiskehossa on noin 26 tuntia 50–400 milligramman annokselle. Lääkeaine nautitaan suun kautta, yleensä kerta-annoksena päivää kohti.
Sivuvaikutukset
Lääkettä ei suositella raskaana oleville. Sertraliinin ja alkoholin käytön tarkkoja pitkä-aikaisia vaikutuksia ei täysin tunneta ja yleensä lääkäri neuvoo pysyttelemään maltillisena alkoholin käytön suhteen. Suoranaista vaaraa tai haittaa ei ole todettu. Lääkeainetta ei tule käyttää MAOI-lääkkeen yhteydessä ja lääkärin kanssa tulee keskustella muiden keskushermostoon vaikuttavien lääkeaineiden käytöstä. Sertraliini voi harvinaisissa tapauksissa laukaista tinnituksen, joka voi jäädä pysyväksi.
Tavallisimmat sivuvaikutukset:
FON
FON Technology S.L. on Espanjasta käsin toimiva teknologiayritys, jonka perustaja on Martin Varsavsky. Vuoden 2006 alussa FON sai 18 miljoonan euron rahoituksen muun muassa Googlelta ja Skype Technologiesilta. Vuoden 2007 alussa FON sai 13 miljoonaa euroa lisää rahoitusta useilta yhtiöiltä. Suomessa FONin toiminnan edistäjänä toimii Marko Ahtisaari.
Yrityksen tavoitteena on muodostaa maailman kattavin langattomien WLAN-tukiasemien verkosto, jonka luomiseksi se myy omaa tukiasemaansa. Tukiasemia on myös jaettu ilmaiseksi erilaisten kampanjoiden yhteydessä. FONin tavoin toimii Suomessa Saunalahti Groupin Wippies-yhteisö.
FON-verkko
FON-verkon käyttäjäksi eli niin sanotuksi foneroksi voi ryhtyä kuka hyvänsä rekisteröitymällä FONin kotisivuilla. FON-tukiaseman (La Fonera) hankkiminen ja hyödyntäminen vaatii käyttäjältä lisäksi laajakaistayhteyden internetiin. FON-palvelun idea on, että käyttäjät jakavat oman internet-yhteytensä langattomasti muidenkin käyttöön. FON huolehtii muiden käyttäjien tunnistuksesta ja käyttöoikeuksista ja hoitaa mahdollisen laskutuksen.
FON-tukiasemien käyttö yksityisten ADSL-yhteyksien jakamiseen on harvoin suoranaisesti sallittu palveluntarjoajien käyttöehdoissa. Tästä huolimatta tukiasemia on runsaasti käytössä sekä Suomessa että muualla maailmassa.
Lähteet
<References/>
Veka Pyyny
Veka Pyyny (s. 4. tammikuuta 2000) on suomalainen jalkapalloilija, pelipaikaltaan keskikenttäpelaaja. Pyyny on edustanut Veikkausliigassa pelannutta Rovaniemen Palloseuraa (RoPS).
Pyyny teki debyyttinsä 29. tammikuuta 2017 miesten tasolla Suomen Cupissa Haukiputaan Palloa vastaan, kun Juha Malinen vaihtoi hänet kentälle Cem Felekin tilalle. Veikkausliigassa Pyyny pelasi ensimmäisen kerran 8. huhtikuuta 2018 kauden avausottelussa MIFK:a vastaan, kun hän tuli vaihdosta kentälle. Kaikkiaan Pyyny pelasi RoPS:n veikkausliigavuosina 2018-2020 kaikkiaan viisi ottelua.
Veka Pyyny on pelannut Suomen kaksi U19-ikäluokan maaottelua kesäkuussa 2019.
Fullmetal Alchemist
Fullmetal Alchemist on Hiromu Arakawan kirjoittama ja kuvittama mangasarja, josta on myös tehty kaksi eri animesarjaa. Lisäksi sarjasta on tehty samanniminen elokuva ja anime-elokuva Fullmetal Alchemist: The Sacred Star of Milos.
Ensimmäisen animesarjan jatkoksi on tehty anime-elokuva Fullmetal Alchemist: Conqueror of Shamballa. Fullmetal Alchemist -animesarjan alkuperäiset tekijät ovat myös tehneet tähän elokuvaan liittyvän komediapätkän Chibi Party OVAn, jossa hahmot on piirretty chibi-tyyliin. Hahmoilla on myös oikeat äänet. Party OVA on lyhyt, ja alkaa siitä, mihin Conqueror of Shamballa -elokuva loppuu.
Tarinan alkuasetelma
Tarina sijoittuu Amestrisin kuvitteelliseen sotilasvaltioon (ア メ ス ト リ ス Amesutorisu) ja 'mannermaiseen aikaan' ennen ensimmäistä maailmansotaa, sen aikaan, sekä sen jälkeiseen aikaan ja tarinasta voikin hahmottaa monia yhtäläisyyksiä ensimmäisen maailmansodan tapahtumiin kuten myös toisen maailmansodan Natsi-Saksaan ja juutalaisvainoihin. Valtiota esimerkiksi johtaa Fürer ja pieniä kansoja sorretaan.
Tässä kuvitteellisessa maailmassa alkemia on yksi harjoitetuimmista tieteenaloista; Alkemisteja, jotka työskentelevät sotilashallitukselle, kutsutaan valtion alkemisteiksi (国家 錬 金 術 師 Kokka Renkinjutsushi), ja he työskentelevät armeijan palveluksessa. Valtion alkemisti -sotilasarvo vastaa majurin arvoa. Valtion alkemistilla ei kuitenkaan ole omia alaisia.
Manga
Fullmetal Alchemist -tarina ilmestyi ensiksi mangasarjana, jonka on kirjoittanut ja kuvittanut Hiromu Arakawa. Sarjaa julkaistiin Shōnen Gangan -lehdessä heinäkuusta 2001 kesäkuuhun 2010
Juoni
Alkuluvuissa Edward (Ed) ja Alphonse (Al) seikkailevat ympäri Amestrisiä Viisasten kiveä etsien, ja alkuun juoni koostuukin vain löyhästi toisiinsa liittyvistä veljesten seikkailuista.
Myöhemmin palaset alkavat kuitenkin loksahdella paikoilleen ja veljekset saavat tietää homunculusten ja sotilasvaltion armeijan ylimmän johdon salaliitosta, jonka on määrä koitua koko Amestrisin kohtaloksi. Homunculukset aikovatkin toteuttaa Amestrisissa saman, mikä aiemmin tuhosi muinaisen kuningaskunnan, Xerxeen, yhdessä yössä.
Ed, Al ja heidän luotettunsa ryhtyvät taistelemaan monimutkaista salaliittoa vastaan, mutta homunculukset ja heidän liittolaisensa tuppaavat olemaan koko ajan askelen edellä.
Veljeksille myös paljastuu, että Viisasten kiven valmistamiseen tarvitaan runsaasti eläviä ihmisiä, mikä sotiikin voimakkaasti veljesten vahvaa moraalia vastaan.
Fullmetal Alchemist (2003)
Ensimmäinen animesarja valmistui v. 2003 ja se käsittää 51 jaksoa. sarja esitettiin ensimmäistä kertaa Japanin TV:ssä 4. lokakuuta 2003 – 2. lokakuuta 2004. Suomessa tämä animesarja esitettiin ensimmäisen kerran Subtv:llä 4. helmikuuta 2007 - 20. helmikuuta 2008.
Ensimmäinen animesarja aloitettiin, kun mangaa oli julkaistu vasta muutama kirja. Tästä seurasi, että ensimmäinen animesarja sisältää suuren määrän juonellisia muutoksia ja eroavaisuuksia mangaan nähden. Animesarja alkaa erota juoneltaan suunnilleen mangan kahdeksannen kirjan kohdalla.
Animesarjan jatkoksi on tehty myös elokuva Gekijōban "Hagane no Renkinjutsushi: Shanbara o Yuku Mono".
Tammikuussa 2009 IGN-sivuston laatiman sadan parhaan animaatiosarjan listan mukaan Fullmetal Alchemist oli sijalla 95.
Juoni
Juoni alkaa vuonna 1910 (mannermaista aikaa) Resembool nimisestä kylässä, Amestris-nimisessä sotilasvaltiossa (anime-versiossa tämä maailma on maapallon rinnakkaisulottuvuus), jossa alkemia on mahdollista. Nuoret Elricin veljekset, Edward (Ed), 11 v (*1899), ja Alphonse (Al), 10 v (*1900), yrittävät tehdä jotain, missä kukaan ei ole aikaisemmin onnistunut: herättää äitinsä kuolleista. He eivät kuitenkaan onnistuneet tässä, vaan vaihtokaupan periaatteella toimiva alkemia iski heihin takaisin Edwardin menettäessä vasemman jalkansa ja Alphonsen kadotessa kokonaan. Alphonsen sielu pelastui Edwardin uhratessa vaihtokaupassa oikean kätensä ja kiinnittäessään veljensä sielun huoneessa olleeseen haarniskaan.
Kolmen vuoden kuluttua vanhempi veljeksistä on saavuttanut valtionalkemistin - kansan suussa armeijan Koiran - aseman ja Elricin veljesten nimi kerää mainetta - niin kunniaa kuin vihaakin. Kaksikko etsii viisasten kiveä, tarunhohtoista esinettä, jonka kerrotaan luovan mitä tahansa tyhjästä ja täydellisesti vaatimatta vaihdossa mitään jo olemassa olevaa. Tämä vaikuttaa olevan veljesten ainoa toivo saada ruumiinsa takaisin entiselleen. Veljesten tavoitteen tiellä on kuitenkin monia haasteita kuten homunculukset (homunculusten motiivien suhteen mangan ja animesarjan väliset juonikulut ovat hyvin erilaisia) ja kostonhaluinen ishbaali (ishvaali), sarjamurhaaja Scar, jonka tavoitteena on tappaa kaikki valtionalkemistit.
Fullmetal Alchemist: Brotherhood
Huhtikuussa 2009 ilmoitettiin, että tarinasta tehtäisiin uusi animesarja, Fullmetal Alchemist: Brotherhood.
Brotherhood oli niin sanottu "rebootti", eli se aloitti tarinan uudelleen alusta alkaen juonen seuratessa tarkemmin alkuperäistä mangaa.
Brotherhood kertoo alusta loppuun saman tarinan kuin manga ja sen "käsikirjoittaja" onkin Hiromu Arakawa itse.
Brotherhoodissa hahmokehitystä tapahtuu enemmän ja juoni on monimutkaisempi. Myös esimerkiksi Ishvaalin (ensimmäisessä animesarjassa Isbaali) sodasta kerrotaan enemmän ja homunculusten alkuperä on eri ja heidän motiiveja taustoitetaan kattavammin.
Brotherhood -sarjan viimeinen jakso esitettiin 4. heinäkuuta 2010.
Fullmetal Alchemist: Conqueror of Shamballa
Ensimmäisen animesarjan jatkoksi tehty anime-elokuva (2005).
Fullmetal Alchemist -elokuva (2017)
2017 valmistunut elokuva,bjonka ohjasi Fumihiko Sori
Fullmetal Alchemist: The Sacred Star of Milos
Fullmetal Alchemist: The Sacred Star of Milos (jap. 鋼の錬金術師 嘆きの丘（ミロス）の聖なる星, Hagane no Renkinjutsushi: Mirosu no Sei-naru Hoshi) on anime-elokuva, jonka ensi-ilta oli 2. heinäkuuta 2011. Sen ohjasi Kazuya Murata. Elokuvan alkutunnuksen "Chasing hearts" esitti miwa.
Edward "Ed" Elric
Edward oli tuolloin kaikkien aikojen nuorin valtionalkemisti: hän sai valtionalkemistin arvon jo kaksitoistavuotiaana.
Fürer antoi hänen alkemistinimekseen hagane no renkinjutsushi (, suoraan japanista suomennettun, sillä alkuesittelyssä mainittu japaninkielinen sana "hagane" tarkoittaa terästä) teräksisen oikean kätensä ja vasemman jalkansa vuoksi.
Ed\ard on luonteeltaan hyvin äkkipikainen, ja hän saa aina raivokohtauksen kuullessaan jonkun huomauttavan hänelle hänen lyhyydestään.
Ediä kutsutaan esikunnissa usein pelkästään "Teräkseksi", joka onkin Führerin alun perin hänelle antama lisänimi. Kirjassa 4 myös selviää, että hän inhoaa maitoa. Tätä pidetäänkin yhtenä syynä hänen lyhyyteensä, kuitenkin lähes sarjan lopussa Alphonse keksii teorian, jonka mukaan Edward ylläpitäisi Alphonsen ruumista tämän puolesta ja olisi tästä syystä lyhyt ja uninen.
Ensiesiintyminen kirjassa yksi, ollen sarjan päähenkilö.
Koska Edward on valtionalkemisti, hän on sotilasarvoltaan majuri.
Viimeisessä kirjassa 27 Ed saa kätensä takaisin Alin vaihdettua sielunsa siihen. Ed noutaa Alin takaisin käyttäen oman "Totuuden porttinsa" pääsymaksuna menettäen samalla kykynsä käyttää alkemiaa.
Edwardin japaninkielinen ääninäyttelijä animessa on Romi Paku ja englanninkielinen ääni Vic Mignogna.
Alphonse "Al" Elric
Al on Edwardin vuotta nuorempi pikkuveli. Hän on veljeään rauhallisempi ja kohteliaampi. Alphonse menetti koko kehonsa yrityksessä herättää veljesten äiti henkiin, mutta Edward kiinnitti Alphonsen sielun huoneessa olleeseen haarniskaan. Haarniska on tyhjä sisältä ja Alphonsen sielun pitää kiinni haarniskassa vain Edin piirtämä verisinetti. Tässä muodossa Alphonse ei voi tuntea kipua tai väsymystä, eikä hän vanhene. Alphonsea luullaan usein Edin sijaan teräsalkemistiksi hänen haarniskansa takia. Mangassa selviää, että Alin ruumiina toimiva haarniska oli Van Hohenheimin keräilyhaarniska. Viimeisessä kirjassa 27 Al vaihtaa sielunsa Edin käteen, jotta tämä voisi taistella homunculusten isää vastaan. Myöhemmin Ed noutaa Alin ruumiin ja sielun takaisin tähän maailmaan. Hänen japaninkielinen ääninäyttelijänsä on Rie Kugimiya.
Winry Rockbell
Winry on Elricin veljesten Resemboolissa asuva lapsuudenystävä ja automail-mekaanikko; hän teki isoäitinsä Pinako Rockbellin kanssa Edwardille tämän automail-proteesit. Winryn vanhemmat kuolivat Ishvalin sodassa tämän ollessa vasta lapsi. Winryä luullaan usein Edwardin tyttöystäväksi, mutta hän on vain Edin ystävä (Mangan käsikirjoituksessa Ed kosii lopussa Winryä). Hän rakastaa koneita ja haluaa maailman parhaaksi mekaanikoksi. Winry nähdään ensimmäisen kerran kirjassa kolme. Hän usein mukiloi Edwardia jakoavaimella tämän rikkoessa automailinsa tappeluissa.
Riza Hawkeye (luutnantti)
Mustangin henkilökohtainen henkivartija ja alainen sekä taitava tarkka-ampuja ja aseiden käyttäjä. Omistaa koiran nimeltä Black Hayate. Ensiesiintyminen kirjassa 1. Hänen selkäänsä on tatuoitu synteettigrammia muistuttava salaperäinen kuvio, joka on hänen isänsä liekkialkemian tutkimus. Rizalla on myös tunteita Royta kohtaan.
Alex Louis Armstrong (majuri)
Strong Arm Alchemist ( yhdistää fyysisen voiman ja alkemian. Hän rakastaa lihaksiaan ja niiden esittelyä. Hän myös liikuttuu helposti ja on hyvä piirtämään. Alex nähtiin ensimmäisen kerran toisessa kirjassa.
Maes Hughes (everstiluutnantti)
Hughes on naimisissa ja suorastaan palvoo vaimoaan Graciaa ja kolmevuotiasta tytärtään Elysiaa. Hän pitää monen tunnin perhepotrettiesittelyitä varomattomille ja osaa käyttää tappavan taitavasti heittoveitsiä. Nimi on usein kirjoitettu myös Mäes Hughes. Nähdään ensimmäistä kertaa kirjassa 2 ja kuolee kirjassa 4, Envyn ampumana puhelinkoppiin.
Pinako Rockbell
Pinako on Winryn isoäiti ja Alphonsen ja Edwardin sijaishuoltaja. Tavataan kirjassa 3. Rakensi Winryn kanssa Edwardille Automailit. Hänet nähdään usein piippu suussaan, toisena tuntomerkkinä pikkumyymäinen nuttura keskellä päätä
Trisha Elric
Trisha on Alphonsen ja Edwardin äiti. Trisha kuolee tuntemattomaan kulkutautiin. Poikien äiti oli luonteeltaan hyvin lempeä ja hyvä äiti. Edward ja Alphonse yrittivät saada äitinsä takaisin kielletyllä ihmistransmutaatiolla.
Ensimmäisessä animessa Edin ja Alin epäonnistuneen ihmistransmutaation seurauksena syntyi Trishaa muistuttava homunculus Sloth
Izumi Curtis
Izumi on Alphonsen ja Edwardin opettaja. Opetusmenetelmiltään varsin ankara ja hyvin taitava alkemisti. Alphonse ja Edward sanovat hänen olevan ainoa henkilö jota he pelkäävät. Opetusaikana veljekset joutuivat mm. selviytymään kahdestaan autiolla saarella kuukauden. Izumi on työkseen lihakauppias miehensä kanssa. Hän traumatisoitui saatuaan keskenmenon ja yritti herättää vauvan henkiin suorittamalla ihmistransmutaation, mutta epäonnistui kuten tiettävästi kaikki muutkin sitä yrittäneet. Transmutaatioyrityksen seurauksena Izumi menetti osan omista sisäelimistään, eikä voinut enää saada lapsia. Ensimmäisessä animeversiossa prosessin seurauksena syntyi homunculus Wrath. Homunculukset syntyvät ensimmäisen animen mukaan epäonnistuneiden ihmistransmutaatioyritysten seurauksena. Homunculuksilla on keho ja mieli, mutta ei sielua.
Lust
Lust on naisen näköinen homunculus ja kylmäverinen tappaja, joka kykenee pidentämään sormensa mielensä mukaan ja silpomaan niillä esim. metallia ja lävistämään ihmisiä.
Ensimmäisessä animessa Lust syntyi, kun Scarin isoveli yritti herättää kuolleen naisystävänsä eloon.
Gluttony
Gluttony on lapsenmielinen homunculus, joka syö milloin tahansa ja kirjaimellisesti mitä tahansa. Esiintyy Lustin kanssa kirjassa 1. Ensimmäisessä animessa ei ole varsinaista selitystä sille, minne Gluttonyn syömä massa katoaa, mutta mangassa ja toisessa animessa kerrotaan että Gluttonyn sisällä on keinotekoinen "totuuden portti", johon kaikki syöty menee. Mangassa Gluttonyn keinotekoinen portti avautuu niin, että hän tavallaan aukaisee vatsansa halki mustaksi aukoksi, jonka keskeltä tuijottaa silmä. Hän pystyy myös venyttämään halkeaman reunoilta törröttäviä kylkiluita. Kirjassa 21 Pride syö Gluttonyn saadakseen tämän voimat itselleen.
Envy
Envy (suom. kateus) on homunculus, joka osaa muuttaa muotoaan. Hän on ärimmäisen aggressiivinen, pahantuulinen ja sadistinen. Envy nähtiin vasta kirjassa 2. Kirjassa 8 selviää, että Envy ei ole oikeasti sitä miltä näyttää. Envy on aikeissa muuttua vihaisena todelliseen muotoonsa kirjassa 10, mutta Pride estää hänen aikeensa. Lopulta tultuaan Gluttonyn nielemäksi kirjassa 13 tämä muuttaa muotonsa taistellakseen Ediä ja Lingiä vastaan. Envyn oikea ruumis on valtava ja ruma lisko, jolla on neljä kättä ja neljä jalkaa. Selässä ja kyljissä kasvaa ihmismäisiä päitä, käsiä ja silmiä, jotka paljastuvat Xerxeen väen sieluiksi, joita Envy sanoo vain yksinkertaisesti käyttöenergiaksi, sillä kehot ja mielet ovat niiltä maatuneet jo kauan sitten. Kirjassa 13 selviää, että juuri hän aiheutti Ishvaalin sisällissodan muuttumalla armeijan upseeriksi ja ampumalla ishvaalilapsen. Kirjassa 20 tohtori Marcoh tuhoaa Envyn ruumiin, jolloin jäljelle jää vain hänen "oikeaksi hahmokseen" kutsuttu sikiömäinen lisko. Kirjassa 22 Envy saa ruumiinsa takaisin, mutta jo kirjassa 23 Mustang surmaa Envyn niin monta kertaa, että tämä palaa taas tähän heikkoon muotoonsa. Kun Ed tajuaa, että Envy kadehtii ihmisiä, koska heillä on aina joku auttamassa heidät jaloilleen heidän epäonnistuttuaan, tämä loukkaantuu niin syvästi, että tekee itsemurhan tuhoamalla oman viisasten kivensä kaivamalla sen väkisin suustaan, ja rutistamalla sen hajalle. Animen jaksossa 49 tulee selville että Envy on Hohenheimin yritys herättää elohopeamyrkytykseen kuollut poikansa henkiin, mutta hän epäonnistui. Envy esiintyy myös elokuvassa (vain lohikäärmemuodossa) pienessä, mutta tärkeässä osassa. Elokuvassa natsit kaappaavat hänet ja käyttävät häntä portin avaamiseen, jolla he pääsisivät Amestrikseen.
Greed
Greed pystyy rakentamaan kehonsa ympärilleen lähes läpäisemättömän hiilipohjaisen kuoren, jota tosin on mahdollista heikentää alkemialla. Kylmä mutta myös humoristinen homunculus. Erittäin hyvä taistelemaan ja hän käyttää kimairoita apulaisinaan. Ensiesiintyminen kirjassa 7. King Bradley, eli Wrath-homunculus nappaa ihmisten kanssa liian hyviin väleihin ajautuneen "veljensä" ja kiikuttaa tämän homunculusten isän luo, jolloin tämä liittää hänet takaisin sieluunsa kirjassa 8. Kirjassa 14 Greed "syntyy uudelleen" Isän johdosta ja hänen sielunsa laitetaan Ling Yaon ruumiiseen. Ensi alkuun Greed ei tosin muista aiemman ruumiinsa aikana tapahtuneesta mitään ja muisti palaa vasta hiljalleen. Mangassa Greed ystävystyy Edin ja Alin sekä ruumiinaan toimivan Lingin kanssa ja auttaa näitä tuhoamaan homunculusten isän saaden samalla myös itse surmansa. Animessa Greed kuvataan traagisena hahmona ja jaksossa 34 Ed surmaa Greedin iskemällä automail-miekkansa tämän sydämeen.
Führer King Bradley
Bradley on Amestrisin johtaja, joka todellisuudessa on homunculus (animessa nimellä Pride ja mangassa Wrath). Ensiesiintyminen homunculuksena kirjan 7 lopussa, jossa hänen silmälappunsa valahtaa pois taistelussa Greedin kanssa ja paljastaa silmän tilalla olevan Ouroboros-merkin. Voi silmänsä ansiosta ennakoida vastustajan liikkeet. Juuri tämän takia hän oli voittamaton Ishvaalin sodassa ja ansaitsi maineellaan Führer-aseman. Taitava miekkojen käsittelijä. Mangan tarinassa hän oli alun perin ihminen, ja nuorena häneen ruiskutettiin nestemäistä viisasten kiveä, jolloin hänestä tuli homunculus. Samaa operaatiota yritettiin moneen muuhunkin, mutta Bradley oli ainoa joka selvisi siitä hengissä. Kirjassa 21 Bradleytä kuljettanut juna räjäytetään sillalla ja lähes kaikki uskovat tämän kuolleen. Palaa yllättäen kirjassa 24. Haavoittuu vakavasti taistelun aikana samassa kirjassa ja joutuu lopulta Scarin surmaamaksi kirjassa 26.
Scar
Scar on ishvaalilaine (ishbalilainen), jonka oikea nimi tuntematon. Scar on saanut armeijalta kutsumanimensä selkeimmän tuntomerkkinsä, X-kirjaimen muotoisen arven mukaan, joka hänellä on keskellä naamaansa. Janoaa kostoa kansansa tuhon vuoksi (animessa osana myös miehen uskonnolliset vakaumukset) ja tappaa sen johdosta valtion alkemisteja. Scarin hyökkäykset ovat alkemiapohjaisia ja perustuvat hänen kädessään oleviin alkemistisiin tatuointeihin. Scar tarttuu kädellään ihmiseen ja pysäyttää synteesinsä purkamisvaiheessa, jolloin uhri ikään kuin "räjähtää sisältäpäin". Kirjassa 12 selviää, että juuri Scar tappoi Winryn vanhemmat (animessa sen teki Roy Mustang, joka ei kuitenkaan tehnyt tätä omasta tahdostaan ja katui tätä syvästi). Scar esitellään ensimmäisen kerran kirjassa 2. Myöhemmin hänestä tulee Elricien liittolainen.
Van Hohenheim
Van Hohenheim on Edwardin ja Alphonsen isä, joka lähti omille teilleen poikien ollessa vielä pieniä. Tunnetaan myös nimellä Hohenheim of Light. Hohenheim oli aiemmin Orja 23 muinaisessa Xerxeessä, jossa hänen tuntematon isäntänsä käytti hänen vertaan luodakseen Homunculuksen (Isän). Homunculus sai huijattua Xerxeen kuningasta rakentamaan maanlaajuisen syntetigrammin, jonka se aktivoi, sulauttaen kaikkien Xerxeen asukkaiden sielut yhdeksi suureksi viisasten kiveksi, josta se antoi puolet Hohenheimille ja puolet otti itselleen, tehden samalla Hohenheimista kuolemattoman, elävän viisasten kiven. Hohenheim kierteli ympäri maita, levittäen maahan viisasten kiveään, mahdollistaen näin alkemian synnyn. Myöhemmin Hohenheim nai Trisha Elricin ja yhdessä he saivat Edin ja Alin. Koska hän ei kestänyt nähdä lastensa kasvavan ikääntymättä itse lainkaan, hän lähti kotoaan. Kun hänen kuolemattomuuttaan ihmettelevät ihmiset kysyivät, kuka hän oikein on, hänen tavallinen vastauksensa oli "hirviö". Myöhemmin hän oli mukana Isää vastaan käydyssä viimeisessä taistelussa kuluttaen samalla loppuun lähes koko viisasten kivensä. Taistelun loputtua hän palasi kotiin Trishan haudalle ja kuoli sinne, ollen tyytyväinen päästessään jälleen yhteen rakkaan vaimonsa kanssa. Ensimmäisen animen tarinassa hän kuolee elokuvassa lohikäärmemuotoisen Envyn leukoihin, murskaten itsensä niihin tarkoituksella, avaten samalla portin maailmojen välille. Nähdään ensimmäisen kerran kirjassa 10. Kuolee viimeisessä kirjassa 27.
Shou Tucker
Tucker on sielunparsija-alkemisti, joka uhkaa menettää statuksensa valtionalkemistina liian vajavaisten tutkimustulostensa takia. Muuntaa kimeeran ensin omasta vaimostaan ja myöhemmin, virkansa menettämisen pelossa, tyttärestään Nina Tuckerista ja koirasta, Alexanderista. Vaikka hän kuolee kirjassa 2, hänen tekonsa muisto jää vahvasti elämään Edwardin mieleen. Animessa Tucker ei kuole, vaan hän valmistaa kimeeroja ensin homunculuksille ja sitten armeijalle. Työnsä ohella yritti keksiä keinon saada ihmissynteesi toimimaan, mutta muutti itsensä erään kokeen aikaan saannoksena kimeeraksi ja pystyy nykyään hädin tuskin puhumaan.
Jean Havoc (vänrikki)
Havoc on yleensä aina tupakka suussa. Jean tapailee usein naisia. Lyhyt ensiesiintyminen tapahtuu kirjassa 1, tämän puhuessa everstille. Ensimmäisen kerran kirjassa 2 mainittu nimi oli virheellisesti Havock. Kirjassa 10 Havocin alaruumis halvaantuu Lustin kynsien aiheuttamasta iskusta jonka takia hän eroaa armeijasta.
Dominic
Dominic on Automail-mekaanikko. Erakko. Esiintyy kirjassa 5, mutta mainitaan myös kirjassa 8. Teki Paninalle automail-jalat. Ei pidä ihmisistä.
Maria Ross (vänrikki)
Ross onArmstrongin alainen, joka määrättiin suojelemaan Ediä ja Alia Scarin ensimmäisen hyökkäyksen jälkeen.
Rossia aletaan myöhemmin syyttää Hughesin murhasta.
Ross pidätettiin ja syytteestä pidettiin kovaa meteliä mikä epäilytti Mustangia. Homunculukset olivat järjestäneet asiat niin, että ketään joka olisi voinut todistaa tämän syyttömyyden, ei päästetty paikalle ajoissa. Pilkkoja Barry vapauttaa Rossin ja auttaa Mustangia kuolemansa lavastamisessa. Myöhemmin Fuu vie Rossin Xingiin salaa aavikon yli.
Ross esiintyy ensimmäisen kerran kirjassa 3 ja lähtee Xingiin kirjassa 10, mutta palaa vielä myöhemmissä osissa takaisin Amestrikseen.
Pilkkoja Barry/Numero 66
Lihakauppias, joka rakasti lihan pilkkomista niin paljon, että alkoi öisin pilkkoa ihmisiä. 23 uhrin jälkeen hän joutui vankilaan ja tuli yleiseen tietoon, että hänet teloitettiin. Tosiasiassa hänet kuitenkin vietiin vankilan vieressä olevaan laboratorioon, jossa homonculuksille työskentelevät tutkijat kiinnittivät tämän sielun haarniskaan. Barrya alettiin kutsua nimellä Numero 66 ja hän alkoi vartioida laboratoriota. Kun Elricit tunkeutuivat laboratorioon, Barry taisteli Alia vastaan jääden tappiolle. Hämmentääkseen Alia Barry väitti Alin muistojen ja luonteen olevan Edin luomia ja ettei Alia oikeasti olisi koskaan ollutkaan. Vänrikki Maria Rossin ja kersantti Denny Broshin tultua paikalle ja laboratorion ja räjähtäessä Barry pakeni paikalta. Barrysta ei kuulla mitään vähään aikaan, kunnes hän yrittää pilkkoa Hawkeyen. Barry "rakastuu" häneen ja antaa hänen ja Mustangin viedä itsensä kuulusteltavaksi, missä hän kertoo Lustista, Envystä ja laboratoriosta. Vääpeli Falman alkaa piilotella tätä kodissaan. Myöhemmin Barry vapauttaa Ling Yaon ja Rossin vankilasta. Homunculukset päättävät tappaa tämän ja lähettävät Barryn kimppuun hänen oman ihmiskehonsa, johon on laitettu eläimen sielu. Barry jahtaa omaa ruumistaan kunnes törmää Lustiin, joka iskee haarniskan palasiksi ja Barryn ihmisruumis tuhoaa verisinetin. Tämän jälkeen haavoittunut ruumis kuolee. Esiintyy ensi kerran kirjassa 3 ja kuolee kirjassa 10.
Zolf J. Kimbly
Nimi on käännöksestä riippuen em. / Solf J. Kimblee / Kimbley.
Kimbly onKarmiinialkemisti - räjähdehullu valtionalkemisti, joka tuomittiin vankilaan koska tappoi viisi upseeria.
Kimbly kykenee muuttamaa tiettyjä materiaaleja - kuten ihmisen - räjähdysaineeksi ja räjäyttämään tämän.
Kimbly nielaisi hänelle käyttöön annetun viisasten kiven, ettei joutuisi palauttamaan sitä.
Hansel
Hansel Oy on voittoa tavoittelematon yhteishankintayhtiö, jonka omistavat valtiovarainministeriö (65 %) ja Suomen Kuntaliitto ry (35 %). Yhtiön rooli ja tehtävä yhteishankintayksikkönä on määritelty julkisia hankintoja koskevassa lainsäädännössä, Hansel Oy:tä koskevassa laissa ja valtion hankintastrategiassa. Hanselin tavoitteena on tuottaa julkishallinnolle säästöjä tuloksellisella hankintatoimella.
Fullmetal Alchemist
Zolf J. Kimbly
Kimbly tappoi Scarin isoveljen
Hansel
Hanselin palveluiden ytimen muodostavat yhteishankinnat, joiden lisäksi yhtiö tarjoaa asiakkailleen hankintojen asiantuntijapalveluita. Aiemmin Hansel palveli ainoastaan valtion hankintayksiköitä. Syyskuussa 2019 Hanselin ja KL-Kuntahankintojen välillä toteutettiin yritysjärjestely. Tämän jälkeen Hansel on palvellut koko julkishallintoa, ja sen asiakkaita ovat muun muassa ministeriöt ja niiden alaiset virastot, kunnat, kuntayhtymät, sairaanhoitopiirit, Keva, ev. lut. ja ortodoksiset kirkot ja niiden seurakunnat sekä lisäksi sellaiset julkisoikeudelliset laitokset, joihin valtio tai kunta käyttää määräysvaltaa.
Fullmetal Alchemist
Zolf J. Kimbly
Homuculukset vapauttivat Kimblyn vankilasta 16. kirjan alussa. Luvussa 92 leijonakimaira Heinkel puraisee Kimblyä kaulaan, jolloin tämä haavoittui kuolettavasti. Myöhemmin samassa luvussa Pride syö hänet.
Kimbly esiintyy vielä kerran Priden sisällä luvussa 106, jossa hän estää Pridea ottamasta haltuunsa Edin ruumista. Samalla kun Ed murtaa Priden ruumiin, Kimbly katoaa Priden viisasten kiven sielujen joukkoon hattuaan nostaen.
Sloth
Sloth (suomeksi laiskuus) on homunculus.
Sloth-niminen homunculus esiintyy mangassa ja animessa, mutta on molemmissa aivan eri hahmo. Animessa Sloth on Edin ja Alin epäonnistuneen ihmistransmutaation seurauksena syntynyt heidän äitinsä näköinen epäihminen, joka pystyy muuttamaan itsensä vedeksi. Lopulta Ed tappaa tämän muuttamalla tämän ruumiin veden (vedyn ja hapen) ja hiilen etanoliksi, joka haihtuu pois. Mangassa Sloth taas on todella iso lihaksikas laiskimus, jonka tehtävä on kaivaa tunnelia Isän tarkoitusperien vuoksi. Isä haluaa Slothin kaivavan tunnelin Amestrisin ympäri koska hän haluaa muuttaa Amestrisin kansan viisasten kiveksi ja tehdä "Jumalasta" eli "Totuudesta" osan itseään. Tunneli toimii syntetigrammina ja verilöylyt eri aikakausina ovat yhtälö viisasten kiven luomiseksi. Sloth puhuu katkonaisesti ja on todella tyhmä. Hän ei jaksaisi kaivaa tunnelia, mutta tekee sitä silti, sillä pelkää Pridea. Koostaan huolimatta hän on myös homunculuksista nopein pystyen liikkumaan nopeammin kuin silmä ehtii nähdä, vaikka valtavan vauhtinsa takia hän ei kykenekään hallitsemaan suuntaansa eikä juuri hidastamaan vauhtiaan törmäämättä. Sloth joutuu lopulta Alex Louis Armstrongin surmaamaksi luvussa 96.
Homunculukset
Homunculus -nimiset oliot ovat pääasialliset antagonistit sarjassa. Animessa ja mangassa Homunculuksissa on paljon eroja, sekä niiden syntytavassa että tavoitteissa. Animessa Homunculukset syntyvät, kun kuollut henkilö yritetään herättää henkiin alkemian avulla, mahdottomalla ihmissynteesillä, ja he kuvaavat seitsemää kuolemansyntiä. Mangaversiossa Homunculukset ovat viisasten kiven ympärille rakennettuja keinotekoisia ihmisiä, jotka heidän johtajansa "Isä" on tehnyt (tämä hahmo ei esiinny animessa). Fullmetal Alchemistin Homunculuksilla on epäinhimillisiä voimia; esimerkiksi Envy pystyy muuntamaan muotoaan miksi tahansa eläväksi tai elottomaksi olioksi. Homunculuksilla, joita ovat Lust, Greed, Wrath, Pride, Envy, Sloth ja Gluttony, ei ole lainkaan sielua. Jokaisen Homunculuksen sisällä on keinotekoinen viisasten kivi, jonka takia ne eivät kuole helposti. Viisasten kivien ansiosta homunculuksilla on tietty määrä "elämiä". Ne kuolevat lopullisesti vain jos ne tappaa tarpeeksi monta kertaa, mikä tarkoittaa myös, että Homunculuksilla on kiven parannusenergia, jolla ne korjaavat saamansa vammat. Homunculukset voi tunnistaa siitä, että jokaisella niistä on Ouroboros-lohikäärmetatuointi jossain kohdassa ruumistaan.
Animeversiossa Homunculuksilla on yksi heikkous: sen henkilön jäänteet, jonka henkiinherätyksestä he syntyivät. Kun esimerkiksi sen henkilön luita on lähistöllä, Homunculus menee voimattomaksi. Homunculusten toinen ongelma on se, etteivät he sieluttomuutensa vuoksi pysty alkemiaan, paitsi Wrath, joka pystyy muuttamaan omaa ruumistaan alkemialla. Mangassa homunculusten lopullinen päämäärä ja motiivit jäävät hieman hämärän peittoon, mutta ne pyrkivät, Greediä lukuun ottamatta, joka tapaukessa kaikin voimin suojelemaan Isää. Isän johdolla homunculukset mm. lietsovat armeijan ja ishvalien välisiä kiistoja ja pyrkivät muuttamaan Amestrisin kansan viisasten kiveksi. Animessa homunculukset haluavat jonkun alkemistin valmistavan heille viisasten kiven, jonka voimalla he muuttaisivat itsensä ihmisiksi.
2-metyylinaftaleeni
2-metyylinaftaleeni (C11H10) on polysyklinen aromaattinen hiilivety eli ns. PAH-yhdiste. Se on normaaliolosuhteissa olomuodoltaan kiteinen ja palava aine. 2-metyylinaftaleenin moolimassa on 142,2 g/mol, sulamispiste 34,6 °C, kiehumispiste 241 °C, tiheys 1,0058 g/cm3 (vesi = 1,0 g/cm3), leimahduspiste 97 °C, itsesyttymislämpötila 488 °C ja CAS-numero 91-57-6. 2-metyylinaftaleenin liukoisuus veteen 25 °C:n lämpötilassa on 24,6 mg/l. Aineesta käytetään myös nimeä beta-metyylinaftaleeni.
Valmistus ja käyttö
2-metyylinaftaleenia erotetaan kivihiilitervasta tislaamalla. Yhdistettä voidaan tuottaa myös isomeroimalla 1-metyylinaftaleenia. Yhdistettä käytetään liuottimena, sekä värien ja lääkeaineiden synteesissä. Tärkeimpiä 2-metyylinaftaleenista valmistettavia yhdisteitä ovat menadioni eli K3-vitamiini ja muut K-vitamiinit.
Satu Tuomisto
Satu Sinikka Tuomisto (ent. Aarnio, o.s. Tuomisto, s. 17. helmikuuta 1986 Tampere) on suomalainen malli ja juontaja. Hänet valittiin Miss Suomeksi vuonna 2008.
Timothy Leary
Timothy Francis Leary (22. lokakuuta 1920 Springfield, Massachusetts – 31. toukokuuta 1996 Los Angeles) oli yhdysvaltalainen kirjailija, psykologi ja tietokoneohjelmistosuunnittelija. Hän oli tunnetuimpia LSD:n terapeuttisten ja henkisten hyötyjen puolestapuhuja ja näkyvä osa 1960-luvun yhdysvaltalaista vastakulttuuria.